Մենք արդեն գիտենք, որ շատ դեպքերում գիտությունն օգտագործում են որպես քաղաքական զենք, և մեր տարածաշրջանում հայերիս դեմ ամենագործուն զենքը դարձել է մեր եկվորությունն ապացուցելը, որպեսզի արդարացվի Հայկական լեռնաշխարհից` հայոց բնօրրանից մեզ դուրս մղելու դավադրությունը։ Այս գիրքը ևս մեկ անգամ ապացուցում է, որ այդ զենքի դեմ մեր անխոցելի զրահը հայոց լեզուն է, ու որքան էլ փորձեն փաստերը կեղծել, աղավաղել, պարտակել,`ճշմարտությունը արևերես է ելնելու, քանի դեռ բուն Հայաստանում և աշխարհի չորս ծագերում հայերեն խոսողներ կան։